13. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. Α1-6016 της 27 Ιουλ./18 Αυγ.  1987 (ΦΕΚ Β΄ 432) Όροι και Προϋποθέσεις σύναψης νέων μισθώσεων και ανανέωση μισθωτικών συμβάσεων των καταστημάτων οπωροκηπευτικών στον ΟΚΛΑ και ΟΚΛΘ. Έχοντας υπόψη: 1.Το Νόμ. 1558/85 «Κυβέρνηση και Κυβερνητικά όργανα». 2.Τις διατάξεις: α)Των άρθρ.4 και 5 του Νόμ. 1279/82 για τη ρύθμιση των μισθώσεων των καταστημάτων διάθεσης οπωροκηπευτικών προϊόντων των Κεντρικών Λαχαναγορών Αθηνών και Θεσ/νίκης. β)Του άρθρ.2 του Νόμ. 802/78 «περί τροποποιήσεως και συμπληρώσεως του Νόμ. 3975/55» και γ)Του άρθρ.10 του Β.Δ. 143/63 «περί οργανώσεως και λειτουργίας της Κεντρικής Λαχαναγοράς Αθηνών». δ)Του Β.Δ. 869/66 «περί της νομικής μορφής διοικήσεως, διαχειρίσεως και οργανώσεως της λειτουργίας, της Κεντρικής Λαχαναγοράς Θεσ/νίκης. 3.Την απόφαση ΥΠ-4767/84 με την οποία καθορίσθηκαν οι όροι και προϋποθέσεις νέων μισθώσεων και ανανέωσης αυτών, των καταστημάτων οπωροκηπευτικών των οργανισμών Κεντρικής Λαχαναγοράς Αθηνών και Θεσσαλονίκης. 4.Την ανάγκη επανακαθορισμού των όρων και προϋποθέσεων για τη σύναψη νέων μισθώσεων και την ανανέωσή τους στα καταστήματα οπωροκηπευτικών στον ΟΚΛΑ και ΟΚΛΘ, αποφασίζομε: Νέες μισθώσεις Άρθρ.1.-1.Τα κενά καταστήματα και οι κενοί χώροι διάθεσης οπωροκηπευτικών των Κεντρικών Λαχαναγορών Αθηνών και Θεσσαλονίκης εκμισθώνονται με αποφάσεις των Διοικητικών τους Συμβουλίων και με την ακόλουθη σειρά προτεραιότητας: Ι.Σε γεωργικές συνεταιριστικές οργανώσεις και επιχειρήσεις αυτών ή σε φορείς του Δημοσίου τομέα όπως καθορίζονται στο άρθρ.6 του Νόμ. 1256/82 ή σε συνεταιριστικές οργανώσεις λιανοπωλητών (καταστηματαρχών ή πωλητών λαϊκών αγορών). II.Σε μισθώτριες επιχειρήσεις των Κεντρικών Λαχαναγορών για αύξηση του μισθίου χώρου τους και μεταξύ αυτών προτιμούνται οι επιχειρήσεις που έχουν μίσθιο χώρο μισού (1/2) καταστήματος ή θέσεις υποστέγων. III.Σε επιχειρήσεις χονδρικής ή λιανικής εμπορίας οπωροκηπευτικών ή τοπικών εμπόρων οπωροκηπευτικών. ΙV.Σε μικτές ή μη γεωργικές ή πτηνοτροφικές συνεταιριστικές οργανώσεις ή εμπορικές επιχειρήσεις νωπών ή ξηρών ή επεξεργασμένων προϊόντων  φυτικής προέλευσης συμπεριλαμβανομένων και των εγχωρίως παραγομένων οινοπνευματωδών ποτών ή αυγών. 2.Η επιλογή για τη σύναψη μισθώσεων στους φορείς της προηγούμενης παραγράφου θα γίνεται με την εξής διαδικασία: Ι.Το Δ.Σ. κάθε Κεντρικής Λαχαναγοράς καθορίζει για καθεμιά από τις παραπάνω περιπτώσεις με κανονιστικές αποφάσεις κάθε φορά που υπάρχουν κενά για εκμίσθωση καταστήματα ή άλλοι χώροι τα κριτήρια και τη βαθμολόγηση αυτών όπως τον Τζίρο, την υποδομή, το βαθμό οργάνωσης και λοιπά, καθώς και τα απαραίτητα κατά περίπτωση δικαιολογητικά. ΙΙ.Αντίγραφο της απόφασης αυτής αναρτάται στον Πίνακα ανακοινώσεων του Οργανισμού και περίληψη αυτής δημοσιεύεται σε τρεις εφημερίδες του ημερήσιου τύπου της έδρας του Οργανισμού. 3.Καθορίζεται ότι δεν μπορεί να γίνει μίσθωση: πέραν των 2 καταστημάτων ή 4 θέσεων υποστέγων σε κανένα φυσικό ή νομικό πρόσωπο. Κατ’ εξαίρεση μπορεί να γίνει μίσθωση μέχρι 4 καταστημάτων σε τριτοβάθμιες Γεωργικές Συνεταιριστικές Οργανώσεις ή σε φορείς του Δημόσιου Τομέα. 4.Δεν επιτρέπεται σύναψη ξεχωριστής μίσθωσης σε μέλος μισθώτριας εταιρείας. 5.Κωλύματα που προβλέπονται για την ανανέωση των μισθώσεων ισχύουν και για τη σύναψη των νέων μισθώσεων. Μίσθωμα Άρθρ.2.-1.Το ύψος του μηνιαίου μισθώματος είναι ίσο με το γινόμενο του εμβαδού του μισθίου επί την τιμή μονάδας μίσθωσης. 2.Η τιμή αυτή μονάδας μίσθωσης που ισχύει για όλες τις μισθώσεις καταστημάτων και λοιπών χώρων διάθεσης οπωροκηπευτικών και κρεάτων, γραφείων, τραπεζών και βοηθητικών χώρων, αναπροσαρμόζεται την 1η Ιανουαρίου κάθε χρόνου με απόφαση του Δ.Σ. των Κεντρικών Λαχαναγορών και αποτελεί το πηλίκο του συνόλου των ετησίων δαπανών (έξοδα λειτουργίας, αποσβέσεις, αποθεματικό κ.λ.π.) που προβλέπει ο νόμιμα συντασσόμενος ετήσιος προϋπολογισμός κάθε Λαχαναγοράς, αφού προηγουμένως αφαιρεθούν απ’ αυτό τα έσοδα που προβλέπονται από άλλες πηγές, δια του γινομένου του συνολικού εμβαδού των μισθωμένων χώρων επί 12 μήνες. 3.Οι μισθώσεις που γίνονται με πλειοδοτικό διαγωνισμό σύμφωνα με το Π.Δ. 715/79 δεν υπάγονται στις πιο πάνω ρυθμίσεις για τον υπολογισμό του μισθώματος. Πρόσληψη εταίρων-Σύσταση ή τροποποίηση εταιρειών Άρθρ.3.-1.Η πρόσληψη συνεταίρων, η σύσταση ή τροποποίηση εταιρειών από μισθωτές επιτρέπεται μετά από έγκριση του Δ.Σ. των Κεντρικών Λαχαναγορών. Η εταιρεία που συστήνεται υπεισέρχεται στα δικαιώματα και τις υποχρεώσεις του μισθωτού μέλους της. 2.Μετά από έγκριση του Δ.Σ. μπορούν οι μισθωτές που οι μίσθιοι χώροι τους δεν ξεπερνούν τα 4 ολόκληρα καταστήματα να συστή(Αντί για τη σελ. 88,703) Σελ. 88,703(α) Τεύχος Θ113-Σελ. 87 Κεντρική Αγορά Αθηνών 5.Β.ζ.13 σουν εταιρεία στη χρήση της οποίας και μόνον να συνεισφέρουν τα μίσθια τους. Οι όροι και προϋποθέσεις συνεισφοράς των ρυθμίσεων των μισθίων τους για χρήση της Εταιρείας θα καθορισθούν με απόφαση του Δ.Σ. των Κεντρικών Λαχαναγορών και θα περιληφθούν σε πρόσθετο όρο των μισθωτηρίων τους. Σαν απαραίτητη προϋπόθεση για την ανανέωση της μίσθωσης των μισθωτών που συμμετέχουν στην εταιρεία είναι η εταιρεία να έχει επιτύχει τουλάχιστο πολλαπλάσιο του αριθμού των συμμετεχουσών επιχειρήσεων στην εταιρεία του προβλεπόμενου από την παρ.1 (ΙΙ) του άρθρ.7 τζίρου. Λύση εταιρειών Άρθρ.4.-1.Εάν λυθεί μισθώτρια εταιρεία λόγω θανάτου ή αποχώρησης εταίρου υπεισέρχεται με απόφαση των Δ.Σ. των Λαχαναγορών, στα δικαιώματα και τις υποχρεώσεις της μίσθωσης ο απομένων ή οι απομείναντες εταίροι. 2.Η λύση της μισθώτριας εταιρείας σε οποιαδήποτε άλλη περίπτωση συνεπάγεται την αυτοδίκαια λύση της μίσθωσης. Υποκατάσταση στη μίσθωση Άρθρ.5.-1.Σε περίπτωση θανάτου μισθωτή εμπόρου, με απόφαση του Δ.Σ. των Λαχαναγορών υποκαθίσταται στη μίσθωση η σύζυγος και τα παιδιά του, εφόσον είναι ικανά για άσκηση εμπορίας. 2.Σε περίπτωση αποχώρησης από την εμπορία μισθωτή εμπόρου λόγω συνταξιοδοτήσεως ή βαρείας ασθένειας που αποκλείει την άσκηση του επαγγέλματος, όπως θα βεβαιώνει πιστοποιητικό του ασφαλιστικού φορέα, με απόφαση του Δ.Σ. των Λαχαναγορών υποκαθίστανται στη μίσθωση τα ικανά για εμπορία παιδιά του. Αυτοδίκαια λύση της μίσθωσης Άρθρ.6.-Η μίσθωση λύεται αυτοδίκαια, χωρίς να χρειάζεται καταγγελία ή οτιδήποτε: 1.Αν παρέλθει ο συμβατικός χρόνος διάρκειάς της. Σιωπηρή παράταση ή ανανέωσή της δεν επιτρέπεται. 2.Αν καταδικαστεί αμετάκλητα ο μισθωτής για αδίκημα από προβλεπόμενα στην παρ.1(Ι) του επόμενου άρθρ.7. 3.Αν ο μισθωτής παραβεί οποιονδήποτε όρο της μισθωτικής σύμβασης και ιδιαίτερα αν υπομισθώσει ή παραχωρήσει με οποιοδήποτε τρόπο το μίσθιο ή μεταβάλει την νομική μορφή της επιχείρησης χωρίς την έγκριση προηγουμένως του Δ.Σ. της Λαχαναγοράς. Σελ. 88,704(α) Τεύχος Θ113-Σελ. 88 4.Αν ο μισθωτής δεν τηρεί τους Κανονισμούς Λειτουργίας της Λαχαναγοράς που εκδίδει το Δ.Σ. αυτής ή το ωράριο λειτουργίας των καταστημάτων της όπως διαπιστώνουν όργανά της. 5.Αν ο μισθωτής δεν πραγματοποίησε το ελάχιστο όριο κύκλου εργασιών που καθορίζονται στην παρ.1 (ΙΙ) του επόμενου άρθρ.7. 6.Αν ο μισθωτής προσλάβει συνεταίρο ή η μισθώτρια εταιρεία τροποποιήσει το καταστατικό της χωρίς προηγούμενη έγκριση του Δ.Σ. της Λαχαναγοράς. 7.Αν το μίσθιο παραμείνει κλειστό ή δεν λειτουργεί χωρίς να έχει δοθεί έγγραφη άδεια από τον οργανισμό Κεντρικής Λαχαναγοράς. Αρμόδια όργανα για τη χορήγηση αυτής της άδειας ορίζονται ο Δ/ντής του οργανισμού για χρονικό διάστημα μέχρι 15 ημερών και το Δ.Σ. για μεγαλύτερο διάστημα. 8.Αν συντρέξει περίπτωση της παρ.2 του προηγούμενου άρθρ.4. 9.Αν δεν υποβάλουν μέχρι τέλους Μαΐου κάθε χρόνου βεβαίωση της αρμόδιας εφορίας για το συνολικό κύκλο εργασιών (τζίρο) που δηλώθηκε από την επιχείρηση για το προηγούμενο διαχειριστικό έτος. 10.Αν ο μισθωτής ή μέλος μισθώτριας εταιρείας της ΚΛΑ ή ΚΛΘ ασκεί παράλληλα χονδρική πώληση νωπών ή ξερών ή επεξεργασμένων προϊόντων φυτικής προέλευσης στο Ν. Αττικής ή στο Ν. Θεσ/νίκης αντίστοιχα. 5.Β.ζ.13 Κεντρική Αγορά Αθηνών Ανανέωση της μίσθωσης Άρθρ.7.-1.Οι μισθώσεις ανανεώνονται όταν λήξουν, με αποφάσεις των Δ.Σ. των Λαχαναγορών, εφόσον κατά τη διάρκειά τους οι μισθωτές πληρούν τις ακόλουθες προϋποθέσεις: Ι.Δεν έχουν καταδικασθεί αμετάκλητα την τελευταία πενταετία για κακούργημα, πλαστογραφία, απάτη, υπεξαίρεση, ψευδείς εκκαθαρίσεις στους παραγωγούς, χρησιμοποίηση ψευδών τιμολογίων ή δελτίων αποστολής ή υπότροπη καθυστέρηση αποστολής των οριστικών εκκαθαρίσεων στους παραγωγούς. II.Πραγματοποίησαν μέσο μηνιαίο κύκλο εργασιών πάνω από το μισό του αντίστοιχου μέσου όρου που προκύπτει από το συνολικό ύψος εργασιών που δήλωσαν στην εφορία όλες οι επιχειρήσεις οπωροκηπευτικών της Λαχαναγοράς, κατά τη διάρκεια της τελευταίας διετίας της μίσθωσης. Αυτός ο μέσος όρος του μηνιαίου κύκλου εργασιών των επιχειρήσεων καθορίζεται με απόφαση του Δ.Σ. της Λαχαναγοράς και ισούται με το πηλίκο των δυο τελευταίων ετήσιων κύκλων εργασιών που δήλωσαν στην Εφορία δια του γινομένου του αριθμού των επιχειρήσεων επί τους μήνες λειτουργίας των. Ο μέσος μηνιαίος κύκλος εργασιών κάθε επιχείρησης ισούται με το πηλίκο του συνόλου εργασιών της δια του αριθμού των μηνών λειτουργίας της. Για τον υπολογισμό των μηνών λειτουργίας των επιχειρήσεων λαμβάνεται υπόψη ο μήνας έναρξης και λήξης της μίσθωσης ή το πρωτόκολλο παραλαβής και παράδοσης του μισθίου. «Το Δ.Σ. μετά από αιτιολογημένη απόφαση του, μπορεί να προβεί σε ανανέωση των μισθώσεων στον ίδιο ή άλλο χώρο και των επιχειρήσεων εκείνων που πραγματοποίησαν μέσο μηνιαίο κύκλο εργασιών, τουλάχιστον μέχρι και του 1/4 του αντίστοιχου μέσου όρου με τους περιορισμούς που αναφέρονται στην παρακάτω περίπτ. ΙΙ της παρ.2». Το τελευταίο μέσα σε « » εδάφιο προστέθηκε από την περίπτ. Α΄ της Α2-5088/31 Μαΐου-16 Ιουν. 1989 (ΦΕΚ Β΄ 470) απόφ. Υπ. Γεωργίας και Εμπορίου. III.Να έχουν εξοφλήσει κάθε οφειλή τους από οποιαδήποτε αιτία στον οργανισμό της Λαχαναγοράς. IV.Να μην έχει συντρέξει λόγος από τους οριζόμενους στο προηγούμενο άρθρ.6 και συνεπαγόμενους την αυτοδίκαιη λύση της μίσθωσης. «2.1.Στους μισθωτές καταστημάτων οπωροκηπευτικών που δεν πέτυχαν τους προβλεπόμενους στην περίπτ. ΙΙ της παραπάνω παρ.1 τζίρους, συνάπτεται νέα μίσθωση σε ανά δύο μισθωτές της κατηγορίας αυτής, με την προϋπόθεση παραδόσεως στον Οργανισμό ενός από τους δύο μισθίους χώρους και  της συστάσεως μεταξύ τους εταιρείας. Ο νέος μίσθιος χώρος της εταιρείας θα είναι ο ένας από τους δυο μίσθιους χώρους της, κατ’ επιλογήν των ιδίων. Όσοι από τους μισθωτές αρνηθούν στην σύναψη μίσθωσης υπό μορφή εταιρείας εγείρεται αγωγή εξώσεως για παραλαβή των μισθίων τους χώρων. II.Κατ’ εξαίρεση στην παραπάνω περίπτωση, δεν εκμισθώνονται τα ίδια ολόκληρα ή μισά καταστήματα στους μισθωτές της κατηγορίας αυτής, όταν οι μισθωτές του διαμπερούς ή των διπλανών καταστημάτων έχουν τις προϋποθέσεις αυξήσεως χώρου ή ενοποιήσεως των μισθίων τους χώρων, καθώς και στην περίπτωση που το άλλο μισό κατάστημα είναι κενό». Η παρ.2 αντικαταστάθηκε ως άνω από την περίπτ. Β΄ της Α2-5088/31 Μαΐου-16 Ιουν. 1989 (ΦΕΚ Β΄ 470) απόφ. Υπ. Γεωργίας και Εμπορίου. 3.Για διευκόλυνση σύναψης μισθώσεων σε ολόκληρα καταστήματα το Δ.Σ. της Λαχαναγοράς μπορεί με απόφασή του να ανανεώνει τη μίσθωση σε μισθωτή μισού καταστήματος που έχει τις πιο πάνω προϋποθέσεις, αλλά δεν πραγματοποίησε τζίρο τριπλάσιο και άνω του προβλεπόμενου (στην παρ. 2, περίπτ. ΙΙ), σε ίδιο χώρο άλλου καταστήματος. Άρθρ.8.-Επιτρέπεται από τους μισθωτές καταστημάτων εμπορίας οπωροκηπευτικών των Κεντρικών Λαχαναγορών η άσκηση χονδρεμπορίας νωπών ή ξηρών ή επεξεργασμένων προϊόντων φυτικής προέλευσης συμπεριλαμβανομένου και των εγχωρίως παραγομένων οινοπνευματωδών ποτών και αυγών. Άρθρ.9.-Η απόφασή μας ΥΠ-4767/14.9.84 καταργείται. 